alexandrainst/scandi-wiki huggingface dataset:
Curl

I matematikk er curl en differensiell vektor-operator som beskriver den infinitesimale rotasjonen av et vektorfelt, i form av en vektor i ethvert punkt i feltet. Egenskapene til denne vektoren (lengden og retningen) beskriver rotasjonen i punktet. Curlen av et vektorfelt  betegnes med  eller , hvor  er nabla-operatoren og  er kryssproduktet.

I det tre-dimensjonale kartesiske koordinatsystemet er rotasjonen av vektorfeltet  gitt ved 

hvor  er determinanten til matrisen . Determinanten kan skrives ut som følger

Se også 
 Gradient
 Divergens
 Laplace-operator

Referanser 
  

Differensialoperatorer
Vektorregning
Grasmyrskogvatn naturreservat

Grasmyrskogvatn naturreservat er et naturreservat i Senja kommune i Troms og Finnmark. Det har et areal på  og ligger i et våtmarksområde på østsida av øya Senja. 

Reservatet ble opprettet i 1995 for å bevare Grasmyrskogvatnet og tilstøtende myrområder ved den vestlige og østlige delen av vatnet. Det er et viktig hekkeområde for en rekke arter av ender og vadefugler, så som stjertand og svømmesnipe. Om høsten er Grasmyrskogvatnet fjærfellingsområde for dykkender og grasender. Området er også viktig for våtmarksavhengige spurvefugler. Noen skogbevokste areal med urterik bjørkeskog og vierkjerr. Nord for utløpet av Lakselva finnes starrsump (Svåan) med mye elvesnelle.

Referanser 

Senja kommunes geografi
Verneområder opprettet i 1995
Naturreservater i Troms og Finnmark
Leif C. Rolstad

Leif Crawford Rolstad (født 3. august 1907, død 21. januar 1988) var en norsk offiser. Han avanserte til generalmajor før han gikk av i 1972. Rolstad var ved Hærens overkommando under felttoget i Norge april 1940 som Otto Ruges liaisonoffiser.

Leif C. Rolstad vokste opp i Stavanger og tok examen artium ved Kongsgård skole i Stavanger i 1926.

Rolstad var utdannet ved Krigsskolen og den Militære høiskole. Han tjenestegjorde i generalstaben og var ved Hærens overkommando under felttoget i Norge april 1940 (Otto Ruges liaisonoffiser). Rolstad hadde en kort periode en sivil jobb, men ble arrestert i 1940 og da han slapp ut rømte han til Sverige og videre til England (ifølge Kramish reiste Rolstad sammen med Foley og Reid til England). Etter krigen gjennomgikk han blant annet NATO Defense College og han var stabssjef ved oppbygging av Tysklandsbrigaden. Rolstad var den første sjefen for brigaden i Nord-Norge og han var direktør ved Forsvarets høgskole. Rolstad døde i januar 1988 og ble begravet ved Vestre gravlund.

Andre verdenskrig 
I 1980 utga han April 1940. En krigsdagbok basert på Margaret Reids dagbok og hans egne notater. Reid var sekretær for Frank Foley. Kaptein Rolstad mottok som vakthavende 8. april melding om tyske styrkeforflytninger sør for Danmark og torpederingen av MS «Rio de Janeiro» ved Lillesand. Ifølge egen beretning mente Rolstad dette måtte føre til øyeblikkelig mobilisering, og ble lamslått da kommanderende general mente disse skipene bare var på avveie. Klokken 23:23 samme kveld mottok han melding om angrep i ytre Oslofjord. Tidlig om morgenen 9. april og utover formiddagen evakuerte Rolstad overkommandoen først til Slemdal, så til Eidsvoll og videre til Elverum. Senere flyttet overkommandoen til gårder ved Øyer og 13. april kom Foley og Reid fra Åndalsnes til Øyer og sluttet seg til Ruges overkommando.

Bibliografi 
 Tysklandsbrigaden. Redskap for Hærens faglige gjenreisning, Aschehoug, 1983.
  April 1940: en krigsdagbok. Margaret Reids dagbok. Gyldendal forlag, sammen med Margaret Reid, 1980.

Referanser 

Norske generalmajorer
Norsk militært personell under andre verdenskrig
Fødsler i 1907
Dødsfall i 1988
Ales Adamovitsj

Ales Adamovitsj (hviterussisk: Алесь Адамовіч, russisk: Алесь Адамович, født 3. september 1927 i Minsk voblast i Den hviterussiske sosialistiske sovjetrepublikk i Sovjetunionen, død 26. januar 1994 i Moskva) var en sovjetisk-hviterussisk forfatter og kritiker.

Adamovitsj var professor og medlem av Vitenskapsakademiet i Hviterussland, doktor i filologi, og medlem av Det øverste sovjet 1989-1992. I 1988 deltok han, sammen med blant andre Andrej Sacharov, i grunnleggelsen av menneskerettsorganisasjonen Memorial. Adamovitsj var høyt respektert for sin sivilkurasje og kompromissløse ærlighet.

Adamovitsj skrev på russisk og hviterussisk. Han er mest kjent for bøkene Хатынская повесть (Fortellingen om Khatyn) og Блокадная книга (Blokadeboken). Den sistnevnte handler om livet i Leningrad under tyskernes beleiring av byen under andre verdenskrig. Adamovitsj skrev boken sammen med Daniil Granin.

Sammen med filmregissøren Elim Klimov skrev han manus til filmen Gå og se (Иди и смотри, 1985). Den hviterussiske forfatteren og nobelprisvinneren i litteratur - Svetlana Aleksijevitsj - er sterkt inspirert av Adamovitsj.

Verker (i utvalg) 
 Война под крышами (1960, roman, Krigen under takene)
 Сыновья уходят в бой (1963, roman: Sønnene drar til kampen)
 Хатынская аповесць (1972, 1976, roman: Fortellingen om Khatyn)
 Karateli (1982, roman: „Bøddelknekter - Havets lykke eller levnedsbeskrivelser fra hyperboreerne“)
 Иди и смотри (1985, dreiebok til filmen av samme navn: Gå og se)
 Я з вогненнай вёскі... (1975, dokumentasjon, med Ja. Bryl og U. Kamenski: Jeg kommer fra ildlandsbyen)
 Блокадная книа (1979, dokumentasjon, met Daniil Granin: Blokadeboken)
 Den stumme (novelle, filmet 2006 som Franz i Polina med Adrian Topol: Franz + Polina - En kjærlighet i krig)

Referanser

Eksterne lenker 
 
 

Russiske forfattere
Belarusiske forfattere
Personer fra Kapyl rajon
Zuzana Piussi

Zuzana Piussi   (født 21. oktober 1971) er en slovakisk filmregissør, teaterregissør , manusforfatter, filmfotograf og dokumentarist . 
Hun  studerte  ved Academy of Music and Performing Arts   i Bratislava  (VŠMU) .  
Hun debuterte  med dokumentarfilmen  Výmet (Wipe out)  i år 2003

Utvalgt filmografi

Som regissør

Dokumentarfilm 

 Fenomén Šmejdi  (2014) 
 Priamy prenos  (2014) (World-wide)
 Krehká identita  (2012) (Fragile Identity)
 Od Fica do Fica  (2012)  (From Fico to Fico) 
 Muži revolúcie  (2011) (Men of the Revolution)
 Kuracia láska  (2011)  (Chicken Love) 
 Nemoc tretej moci   (2011)  (Disease of the Third Power )
 Hrdina našich čias  (2009) (A Hero of Our Time)
 Koliba (2009) 
 Myslím, tedy slam  (2008)  (I think, therefore slam) 
 Babička  (2008) (Grandmother)
 Stoka – Epilog   (2007)   
 Stoka  (2007)  
 Anjeli plačú  (2005) (Angels Cry)
 Bezbožná krajina (2004) (Godless country) (TV-filmen)
 Výmet  (2003)  (Wipe out)

Som manusforfatter 

 Krehká identita  (2012) (Fragile Identity)
 Nemoc tretej moci   (2011)  (Disease of the Third Power )
 Hrdina našich čias  (2009) (A Hero of Our Time)

Referanser

Eksterne lenker 
 
  filmkult.refresher.sk (slovakisk) 
  eurochannel.com (engelsk)
  pianomedia.sk (engelsk)
 czechfilm.co.uk (engelsk)
  kultura.sme.sk (slovakisk)

Manusforfattere
Slovakiske regissører
Personer fra Bratislava
Fødsler i 1971
Khatyn

Må ikke forveksles med Katyn i Russland.

Khatyn (hviterussisk/russisk: Хатынь) var en landsby i Hviterussland, 60 kilometer fra hovedstaden Minsk. Den 22. mars 1943 ble landsbyen utslettet av de tyske okkupanter med hjelp av ukrainske og hviterussiske kollaboratører fra 118. Schutzmannschaft-bataljon. Man påstod at landsbyfolket hadde hjulpet partisanene. Folk ble brent levende og landsbyen totalt ødelagt.

Om morgenen den 22. mars gikk nazistene under befal av SS-Oberführer Oskar Dirlewanger inn i landsbyen. Beboerne visste intet om at en tysk bilkolonne samme morgen var blitt overfalt av partisaner seks kilometer fra Khatyn og at en tysk offiser, Hans Woellke, ble drept. Tyskerne bestemte seg for å ta ut sin hevn på landsbyen. Hele landsbybefolkningen, inklusive barn og gamle, ble ført sammen inn i en låve i det lokale kolkhoset. Alle som forsøkte å flykte ble skutt i hjel av salver fra automatvåpen. Da de var blitt innelåst la tyskerne ut halm rundt låven, helte på bensin og tente på. Ilden spredte seg raskt og snart var alt over. 149 personer, av dem 75 var barn under 16 år, døde i Khatynmassakeren.

Referanser 

Krigsforbrytelser
Belarus’ historie
Maly Trostenets

Maly Trostenets (hviterussland: Малы́ Трасьцяне́ц, russisk: Ма́лый Тростене́ц) er en liten landsby utenfor Minsk i Hviterussland. Her etablerte nazistene en av sine tilintetgjørelsesleirer - eller snarere et tilintetgjørelsessted idet de fleste ble drept i skogene rundt etter å ha blitt deportert hit, men uten å ha vært innom det sentrale leiranlegg.

Leiren ble anlagt sommeren 1941 for russiske krigsfanger, blen blke omgjort til tilintetgjørelsesleir den 10. mai 1942, da de første jødene ankom. Leirens primære hensikt far tilintetgjørelse av den jødiske befolkning i Minsk og omegn, men også jøder fra Tyskland, Østerrike og Tsjekkoslovakia møtte døden her. Det beregnes at mellom 60 000 og 65 000 mennisker ble myrdet i Maly Trostenets.

Innen ofrene ble henrettet, ble de plyndret for sine få eiendeler, og var med til å grave sine egne graver. I skogsområdene Blahawsjtjyna finnes flere henrettelsesplasser og massegraver, i skogområdet Sjasjkovka var oppført et krematorium til brenning av ofrene som var blitt gasset i de såkalte Gaswagen, mobile gasskamre. Krematoriet arbeidet daglig.

Litteratur

Eksterne lenker 
 
 http://www1.yadvashem.org/odot_pdf/microsoft%20word%20-%206636.pdf

Holocaust
Konsentrasjonsleirer i Nazi-Tyskland
Belarus’ geografi
Elin Weggesrud

Elin Gran Weggesrud (født 1975) er en norsk lokalpolitiker som representerer Arbeiderpartiet. Hun var ordfører i Sande kommune i Vestfold fra 2015 og ut 2019, hvor hun overtok som ordfører etter Karl Einar Haslestad. Weggesrud har også vært gruppeleder i Sande kommunestyre for Arbeiderpartiet. Etter sammenslåingen av Holmestrand kommune og Sande kommune ved årsskiftet til 2020, er hun nå ordfører i den sammenslåtte kommunen.

Før hun ble ordfører hadde Weggesrud stilling som fagansvarlig hos Fretex Øst-Norge AS i Drammen.

Referanser

Eksterne lenker 
 Ordførerens side  på Sande kommunes nettsider

Ap-ordførere i Vestfold
Ordførere i Sande i Vestfold
Ordførere i Holmestrand
Geitramsslekta

Chamerion dodonaei
 Chamerion fleischeri
 geitrams (C. angustifolium)
 Chamerion latifolium
 Chamerion colchicum
 Chamerion conspersum
 Chamerion iranicum
 Chamerion × prantlii
 Chamerion speciosum
 Chamerion stevenii

Geitramsslekta (Chamerion) er ei slekt i mjølkefamilien. Mange botanikere anerkjenner ikke denne slekta og plasserer disse plantene i mjølkeslekta (Epilobium).

De er opprette, flerårige urter som vokser i tette bestander og sprer seg med krypende formeringsrøtter. Bladene er som regel spredte; de er sittende ved basis av stengelen og har bladstilk lenger opp. Blomsterstanden er en klase eller et aks. Blomsten er firetallig og skiller seg Epilobium i snever betydning ved å ha en antydning til tosidig symmetri (zygomorfi). Kronbladene er rosa til rosa-purpur, men kan sjeldent være hvite. Det er åtte pollenbærere. Griffelen er først tilbakebøyd, men retter seg opp når pollenbærerne bøyer seg tilbake. Arret har fire fliker. Plantene produserer mange frø med hvite hår som spres med vinden.

Artene i slekta vokser på fuktige, steinete steder i høyfjellet eller langt mot nord. Geitrams er et unntak og vokser på ulike forstyrrete voksesteder i temperert klima. Slekta deles i to seksjoner. Seksjon Chamerion med fire arter har en vid utbredelse i Eurasia og Nord-Amerika sørover til Marokko, Himalaya og fjellene i sentrale Mexico. Seksjon Rosmarinifolia med fem arter og én hybrid er begrenset til fjellstrøk i Europa og Sørvest-Asia.

Litteratur

Eksterne lenker 
 

Mjølkefamilien
Kristian Mjelde Bjelland

Kristian Tørres Mjelde Bjelland  (født 3. juli 1991) er en norsk volleyballspiller som spiller i eliteserien for TIF Viking Volleyball.  I 2018/19 ble Bjelland toppscorer i Mizunoligaen, med hele 256 poeng.Bjelland har spilt for klubblag siden 2008. Bjelland spilte for Nyborg fra 2008 til sammenslåingen med Viking i 2016. Han har vunnet sju seriegull med Nyborg, i 2009, 2010, 2011, 2012, 2014, 2015 og. Han har også vunnet fem cupgull med klubben, i 2010, 2012, 2013, 2015 og. Med Viking har han vunnet ett seriegull i 2018. Han har også vunnet et cupgull med Viking i 2018. Samme året vant han også nordisk mesterskap med Viking I sesongen 2015/16 kombinerte han også spillerrollen med hovedtreneransvaret for Nyborg sitt eliteserielag på damesiden(Nåværende Viking Elite damer). I sesongen 2014/15 tok Bjelland 159 poeng i eliteserien, nest flest av samtlige spillere i serien. Også i sesongen 2017/18 og 2021/22 tok Bjelland nest flest poeng i serien, da henholdsvis 184 og 251. Bjelland var med på årets lag i serien både i 2018/19 og 2019/20.

Karrierestatistikk

Bjelland har også hatt en lang karriere i Nyborg og Viking før volleyballforbundets nye system for offisielle poengstatistikker ble lansert i 2017.

Klubb

Referanser

Eksterne lenker 
 Toppscorerliste eliteserien 2014/15
 Biografi på volleyballforbundets nettsider (2014)

Norske volleyballspillere
Norske volleyballtrenere
Personer fra Bergen kommune
Munkehagen (festival)

Munkehagen er en gratis kunst- og kulturfestival som arrangeres årlig i Stavanger.

Munkehagen har blitt arrangert hver år siden 2010, og er en festival som presenterer kunst, konserter, vegetarisk mat, Yoga, Litteratur, Musikk & alternativ kultur.

Festivalen arrangeres av flere Stavanger-baserte unge kulturaktører, deriblant musiker Sturle Dagsland, og ble i 2016 avholdt 6. august 2016. Publikumsantallet er mellom 1000 og 2000.

Referanser 

Kultur i Stavanger
Taylor & Francis

Taylor & Francis Group er en britisk forlagsgruppe som omfatter flere akademiske forlag, og som utgir akademisk litteratur innen humaniora,  samfunnsvitenskap, rettsvitenskap, medisin og andre fagområder. Taylor & Francis omfatter bl.a. imprintnavnene Routledge og Ashgate. Taylor & Francis ble etablert av William Francis og Richard Taylor i 1852. Taylor & Francis Group er en del av morselskapet Informa plc.

Taylor & Francis utgir mer enn 1000 vitenskapelige tidsskrifter og rundt 2000 vitenskapelige bøker hvert år.

Referanser

Eksterne lenker
 

Britiske forlag
Akademiske forlag
Etableringer i 1852
Forlag etablert i 1850-årene
Samveldelekene 1982

Samveldelekene 1982. Lekene, Commonwealth Games i 1982 var de tolvte samveldelekene. De fire første lekene (1930-1954) het de britiske imperielekene (British Empire Games) de neste fire (1958–1970) het British Empire and Commonwealth Games og lekene i 1974 og 78 het British Commonwealth Games.

Lekene i 1982 ble arrangert i Brisbane i Queensland i Australia i perioden 30. september til 9. oktober 1982. Det var 1543 utøvere fra 46 nasjoner som deltok i tolv sporter. Lekene ble åpnet av Prins Phillip og avsluttet av Elizabeth II. Australia ble beste nasjon med 39 gullmedaljer foran England med trettiåtte.

Medaljer

Deltakende nasjoner

Det var 46 nasjoner/land/lag som deltok i lekene i 1982

 
 
 
 
 
 
 
 
 
 
 
 
 
 
 
 
 
 
  Isle of Man
 
 
 
 
 
 
 
 
 
 
 
 
 
 
 
 
 
 
 
 
 
 
 
 
  Vest-Samoa

Sporter

 Badminton
 Boksing
 Bowls
 Bryting
 Bueskyting
 Friidrett
 Skyting
 Stuping
 Svømming
 Sykling
 Vektløfting

Eksterne lenker
 Commonwealth Games
Sunwheels

Sunwheels var en norsk rockegruppe fra Kalbakken i Oslo  som ble etablert i 1977, og fikk juryens hederspris i NM i rock.

Bandet hadde sitt faste øvingslokale i kjelleren på Groruddalens fritidsklubb, og det var her bandets meste kjente låt kom til, «Egertorget».  I oppstarten av bandet kunne ingen av de da tolv år gamle medlemmene i bandet spille noen instrumenter, men fikk hjelp av musikklærer, Jan Kranmo. Kranmo spurte om de hadde noen instrumenterer, men de svarte «nei, men vi skal lage plankegitarer på sløyden». Dette holdt ikke, men de anskaffet seg ordentlige instrumenter etterhvert. Bandet het opprinnelig The Voodoo Band, men byttet til Sunwheels etter et innspill fra en av medlemmene i bandet.  Noen av medlemmene forlot bandet og nye kom inn. Bandnavnet ble skiftet fra Sunwheels til Young Blood. Etterhvert ble også Young Blood oppløst, men bandet ble gjenforent etter noen år.

Bandet hadde også sin egen fanklubb, med fanklubbsekretær Linda ved roret. Medlemskontingenten lå på tre kroner.

I 1994 ble det utgitt en bok om Sunwheels, boken Sunwheels: Fortellinger om et rockeband som senere ble en dokumentarfilm ved navn Sunwheels: Historien om et rockeband.

Referanser

Eksterne lenker
 Sunwheels Innslag fra "Norsk rock, hvor er vi og hvor skal vi hen?" på NRK
  Sunwheels: Fortellinger om et rockeband Nasjonalbibelioteket

Rockegrupper
Norsk musikk
Niklot

Niklot eller Nyklot (født 1090, død august 1160) var en hedensk høvding eller fyrste av de slaviske obodriterne, samt Fyrstehuset Mecklenburgs stamfar. Fra 1130 eller 1131 fram til sin død var han høvding over obodriterforbundet, kessinerne og zirzipanerne. Samtidig var han herre av (tysk: Herr zu) Schwerin, Quetzin og Malchow. I nesten 30 år motstod han angrep fra saksiske prinser, særlig Henrik Løve, i Det vendiske korstog. Han var òg motstander av konverteringen av de hedenske polabiske slavere til kristendom.

Niklots fødested er ukjent. Etter den kristne obodriterfyrsten Henriks bortgang ga Niklot avkall på kristendom, i støtte til den tradisjonelle slaviske hedenske tro.

Niklot begynte sin åpne motstand da Lothar III tildelte obodriterriket til sin danske vasall Knut Lavard. Sammen med Pribislav, sønn av Henrik av Alt-Lübeck, sloss Niklot mot Lothar og Knut. Etter mordet på Knut i 1131 delte Niklot og Pribislav obodriterriket, og Niklot fikk de østre landområdene. For å svekke Pribislav i påfølgende år allierte Niklot seg med saksiske herrer, først og fremst grev Adolf II av Holstein, noe som gav slaviske pirater løyve til å angripe danskene.

Fyrstens saksiske allierte vendte imidlertid seg imot ham i Det vendiske korstog i 1147. Selv om Niklot maktet å stå imot beleiringen av hans festning ved Dobin, ble han tvunget til å betale tributter til de kristne korsfarerne. Han hadde etter dette et fredelig forhold til Adolf av Holstein, hertug Henrik Løve av Sachsen, og Henrik av Ratzeburg.

Innen 1158 hadde kong Valdemar den store av Danmark begynt å betale Henrik Løve for hjelp, noe som fikk Niklot til å søke hevn. Den danske kongen og den saksiske hertugen allierte seg i 1160. Mens danskene herjet kysten og distraherte ranierne, drepte sakserne Niklot ved hans festning Burg Werle; obodriterriket ble delt mellom de kristne. Niklots død endte det slaviske herredømmet over Mecklenburg fram til elven Peene. Hans sønn Pribislav gjenvant Niklots arverett som fyrste av Mecklenburg i 1167, da som en saksisk vasall.

Referanser

Litteratur

Eksterne lenker 
 

Huset Mecklenburg
Tysklands historie
Richard Drax

Richard Drax (født 29. januar 1958) er en britisk parlamentsmedlem i det konservative partiet. 

I parlamentet har Drax representert valgkretsen Sør-Dorset siden 2010.

Se også 
 Det konservative parti (Storbritannia) 
 Weymouth (Dorset)

Referanser

Eksterne lenker 
 
 www.burkespeerage.com

Britiske offiserer
Britiske parlamentsmedlemmer
Anglo-irer
Personer fra London
William Kurtović

William Albin Kurtović (født 22. juni 1996 i Karlskrona) er en svensk fotballspiller som spiller for Sandefjord Fotball. 

Kurtović er født i Sverige og har flere ganger blitt tatt ut til landslagssamlinger for aldersbestemte lag. Han fikk sin debut for Sverige U20 12.oktober 2015.

Tidlig i høstsesongen 2015 signerte han også en ny avtale med Sandefjord Fotball som gjør han til SF-spiller ut 2018-sesongen. Midtbanespilleren spilte i både Sandefjord Ballklubb og Store Bergan Idrettslag før han gikk til SFs juniorlag.

Kurtović spilte 13 kamper i Tippeligaen 2015.

3. januar 2019 skrev han under en ny toårskontrakt med Sandefjord.

Han er sønn av håndballtreneren Marinko Kurtović og broren til håndballspilleren Amanda Kurtović.

Meritter

Som klubbspiller

Sandefjord 
 OBOS-ligaen: 2014

Referanser

Eksterne lenker 
 
 
 «William Albin Kurtovic», profil på Sandefjord Fotballs hjemmeside
 «William Albin Kurtovic», profil på altomfotball.no
 Talentet: William Kurtovic - Sandefjord vgtv.no

Svenske fotballspillere
Fotballspillere for Sandefjord Fotball
Fotballspillere for Ullensaker/Kisa IL
Utenlandske fotballspillere i Norge
Cheikhou Dieng

Cheikhou Dieng (født 23. november 1993) er en senegalesisk fotballspiller som spiller for den østerrikske klubben Zagłębie Lubin.

Meritter

Som klubbspiller

Sandefjord 
 OBOS-ligaen: 2014

Referanser

Eksterne lenker 
 
 «Cheikhou Dieng», profil på Sandefjord Fotballs hjemmeside
 «Cheikhou Dieng», profil på NFFs hjemmeside
 «Cheikhou Dieng», profil på altomfotball.no

Senegalesiske fotballspillere
Fotballspillere for Sandefjord Fotball
Fotballspillere for SKN St. Pölten
Fotballspillere for İstanbul BB
Fotballspillere for MKE Ankaragücü
Fotballspillere for FK Spartak Subotica
Fotballspillere for FC Tirol Innsbruck
Fotballspillere for Wolfsberger AC
Fotballspillere for Zagłębie Lubin
Christer Reppesgård Hansen

Christer Reppesgård Hansen (født 29. mars 1993 i Larvik) er en norsk fotballspiller som spiller for .

Meritter

Som klubbspiller

Sandefjord 
 OBOS-ligaen: 2014

Referanser

Eksterne lenker 
 
  «Christer R. Hansen», profil på altomfotball.no

Norske fotballspillere
Fotballspillere for Sandefjord Fotball
Fotballspillere for Sandnes Ulf
Fotballspillere for Arendal Fotball
Personer fra Larvik kommune
Varg Støvland

Varg Ringdal Støvland (født 23. januar 1996) er en norsk fotballspiller som spilte for den norske klubben Sandefjord Fotball.

Referanser

Eksterne lenker 
 
 «Varg Ringdal Støvland», profil på Sandefjord Fotballs hjemmeside
 «Varg Ringdal Støvland», profil på NFFs hjemmeside
 «Varg Støvland», profil på altomfotball.no

Norske fotballspillere
Fotballspillere for Sandefjord Fotball
Fotballspillere for IF Fram
Musikkåret 1982



Hendelser

Første kvartal

Andre kvartal

Tredje kvartal

Fjerde kvartal
 30. november: Michael Jackson utgir Thriller, som skal bli det mest solgte albumet gjennom tidene.

Fødsler

Dødsfall

Årets album

Årets hits & singler

Priser og konkurranser

Melodi Grand Prix 
 Melodi Grand Prix 1982

Eurovision Song Contest 
 Eurovision Song Contest 1982

Referanser
Musikkåret 1984



Hendelser

Første kvartal

Andre kvartal

Tredje kvartal

Fjerde kvartal

Fødsler

Dødsfall

Årets album

Årets hits og singler

Priser og konkurranser

Melodi Grand Prix 
 Melodi Grand Prix 1984

Eurovision Song Contest 
 Eurovision Song Contest 1984

Referanser